བར་སྐབས་ཨ་མེ་རི་ཀའི་སྤྱི་ཚོགས་ནང་དངོས་གསལ་དོད་པོ་མིན་པའི་ཐོག་ནས་བགྲོ་གླེང་ཡོང་བཞིན་པ་ཞིག་ནི་ཡེལ་སློབ་གྲ་ཆེན་མོའི་དགེ་རྒན་ཨེ་མི་ཆུ་ཨ་ཞུ་བའི་དེབ་སྟག་གི་ཨ་མའི་དམག་གི་གླུ་དབྱངས།དེ་སྐོར་རེད།སྐུ་ཞབས་ཨེ་མི་ལགས་ནི་རྒྱ་རིགས་ཞིག་ཡིན་པ་དང་དེབ་དེའི་ནང་ཁོང་ནས་རང་ཉིད་ཀྱི་ཕྲུ་གུ་གཉིས་གསོ་སྐྱོང་བྱེད་སྟངས་རྒྱ་མིའི་ལུགས་སྲོལ་བཞིན་སྒྲིག་དམ་པོའི་ཐོག་ནས་བྱས་ཡོད་པ་དང་།དེས་ད་ཆ་བུ་མོ་གཉིས་གང་སྤྱིའི་ཐོག་ནས་མདུན་གྲལ་དུ་ཚུད་པ་དེ་བཤད་ཡོད།ཁོང་ནས་ཕྲུ་གུ་གཉིས་ཉིན་ལྟར་ཆུ་ཚོད་མང་པོར་ཨང་རྩིས་དང་།དག་ཆ།དེ་བཞིན་རོལ་དབྱངས་སོགས་སྦྱོང་བརྡར་བྱེད་བཅུག་ཡོད་འདུགའོན་ཀྱང་གསོ་སྐྱོང་དེ་འདྲ་གནང་བཞིན་སྐབས་ཕྲུ་གུ་གཉིས་གུ་ཡངས་པོ་བྱུང་མེད་པ་དང་།ཁོང་གཉིས་ནས་འདོད་དམ་མ་འདོད་རུང་རོལ་དབྱངས་སོགས་སློབ་སྦྱོང་བྱེད་བཅུག་པ་དེ་ནི་ཨ་མེ་རི་ཀའི་སྤྱི་ཚོགས་ནང་ཕྲུ་གུ་འཚར་ལོང་བྱེད་སྟངས་དང་མ་མཐུན་པ་རེད།དེར་བརྟེན་ཁོང་ལ་ཨ་རིའི་མི་མང་ངོས་ནས་སྐྱོན་བརྗོད་ཡང་ཤུགས་ཆེན་པོ་བྱུང་ཡོད་འདུགའགའ་ཞིག་ནས་སྐུ་ཞབས་ཨེ་མི་ནི་སྲིན་པོ་རེད་ཟེར་བ་དང་།ཡང་འགའ་ཞིག་ནས་ཁོང་ནས་རང་གི་ཕྲུ་གུ་གསོ་སྐྱོང་བྱེད་སྟངས་དེ་ཚད་ལས་བརྒལ་བ་ཞིག་རེད།གསུངས་བཞིན་རེད།